По време на Първата световна война (1915 – 1918) полковник Хараламби Кметов Николов е комендант на Драма, командир на 3-та бригада от 4-та пехотна преславска дивизия с която участва в Тутраканската битка през 1916 г., след което през 1918 г. поема командването на 1-ва бригада от 6-а пехотна бдинска дивизия. През 1918 г. като бивш командир на 3-та бригада от 4-та пехотна преславска дивизия „за бойни отличия и заслуги във войната“ е награден с Военен орден „За храброст“ III степен, 2 клас, която награда е потвърдена със заповед № 355 от 1921 г. по Министерството на войната. През 1919 г. е уволнен от служба.